जिलास्तरीय अखाड़ा स्पर्धा के शेड्यूल में किया बदलाव
फरीदाबाद | जिलास्तरीयअखाड़ा प्रतियोगिता का शेड्यूल जिला खेल विभागों ने अपनी सुविधानुसार बदल दिया है। अब यह प्रतियोगिता 4-5 मार्च की जगह फरीदाबाद में 8-9 मार्च को और पलवल में 7-8 मार्च को रखी गई है। हालांकि सीबीएसई और हरियाणा के बोर्ड एग्जाम की वजह से यह प्रतियोगिता फीकी पड़ सकती है। जिला खेल अधिकारियों का मानना है कुछ समय मिलने से इस प्रतियोगिता में अच्छी खासी संख्या रेसलरों की रहेगी। परीक्षाओं का इस पर किसी भी प्रकार का असर नहीं पड़ेगा, क्योंकि प्रतियोगिता को परीक्षाओं के समय से आगे रखकर देर रात तक आयोजित किया जा सकेगा। बता दें कि 1 मार्च को हरियाणा खेल विभाग से नोटिस जिला खेल विभाग को भेजा गया। 2 मार्च को इसका पता चला। जब अखाड़ों को इसकी सूचना भेजी गई तो उन्होंने इसका समय बढ़ाने की मांग की। ताकि वह तैयारियां कर सकें। इस वजह से प्रतियोगिता को जिला खेल अधिकारियों ने आगे खिसकाया। जिला खेल अधिकारी मैरी मसीह और अशोक सैनी ने बताया कि यह नियम है कि अगर राज्यस्तरीय प्रतियोगिता में समय है तो सारी सुविधाओं को देखते हुए शैड्यूल में बदलाव किया जा सकता है।
तीनवर्ग में होगी स्पर्धा
16वर्ष में 30, 32, 34, 36, 38, 40, 42, 45, 48, 52 किलो भारवर्ग में, 18 वर्ष में 42, 46, 50, 54, 58, 63, 69 76 किलो भारवर्ग में, सीनियर कैटेगरी में 50, 54, 58, 63, 69, 76 85 किलो भारवर्ग में रेसलर हिस्सा ले सकेंगे।
hin_Deva hin_Deva hin_Deva bho_Deva